นลท.กระหน่ำขาย ASAP รูดหนัก 12% ทำออลไทม์โลว์ เซ่นไตรมาส 1 กำไรวูบ 83%
นลท.กระหน่ำขาย ASAP รูดหนัก 12% ทำออลไทม์โลว์ เซ่นไตรมาส 1 กำไรวูบ 83% มาที่ 5.89 ล้านบาท จากปีก่อน 35.49 ล้านบาท ล่าสุดอยู่ที่ 2.22 บาท ลบ 0.30 บาท หรือ 11.90% ด้วยมูลค่าซื้อขาย 1.64 ล้านบาท
นลท.กระหน่ำขาย ASAP รูดหนัก 12% ทำออลไทม์โลว์ เซ่นไตรมาส 1 กำไรวูบ 83% ล่าสุดอยู่ที่ 2.22 บาท ลบ 0.30 บาท หรือ 11.90% ด้วยมูลค่าซื้อขาย 1.64 ล้านบาท
16 พ.ค. 2562

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ล่าสุด ณ เวลา 10.46 น. อยู่ที่ 2.22 บาท ลบ 0.30 บาท หรือ 11.90% สูงสุดที่ 2.48 บาท ต่ำสุดที่ 2.20 บาท ด้วยมูลค่าซื้อขาย 1.64 ล้านบาท

โดยราคาหุ้น ASAP ปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 30 มี.ค.2560 โดยมีราคา IPO อยู่ที่ระดับ 3.03 บาทต่อหุ้น หลังรายงานผลการดำเนินงานไตรมาส 1/62 (รวมบริษัทย่อย) สิ้นสุดวันที่ 31 มี.ค.2562 มีกำไรลดลง ดังนี้

ทั้งนี้ผลการดำเนินงานในไตรมาสดังกล่าวกำไรลดลง เนื่องจากต้นทุนขายและบริการในไตรมาส 1/2 มีจำนวน 599.31 ล้านบาท เพิ่มขึ้น 132.91 ล้านบาท หรือร้อยละ 28 จากจำนวน 466.40 ล้านบาทในไตรมาส 1/61 สาเหตุหลักมาจากการเพิ่มขึ้นของค่าเสื่อมราคารถยนต์ ค่าซ่อมแซมและบำรุงรักษารถยนต์ค่าประกันภัย และค่าน้ำมัน ซึ่งเพิ่มขึ้นเนื่องจากจำนวนรถให้บริการที่เพิ่มขึ้น
รวมทั้งค่าใช้จ่ายขายและบริการ และค่าใช้จ่ายบริหาร ในไตรมาส 1/62 มีจำนวนรวม 56.61 ล้านบาท เพิ่มขึ้น 18.63 ล้านบาทหรือร้อยละ 49 จากจำนวน 37.98 ล้านบาทในไตรมาส 1/61 สาเหตุหลักมาจากการเพิ่มขึ้นของค่าใช้จ่ายพนักงาน และค่าใช้จ่ายสำนักงาน
อีกทั้งต้นทุนทางการเงินในไตรมาส 1/62 มีจำนวน 99.95 ล้านบาท เพิ่มขึ้น 27.92 ล้านบาท หรือร้อยละ 39 จากจำนวน 72.03 ล้านบาท ในไตรมาส 1/61 เนื่องจากการเพิ่มขึ้นของจำนวนรถยนต์ให้บริการ ทำให้บริษัทต้องกู้ยืมเงินเพื่อเป็นแหล่งเงินทุนสนับสนุนการซื้อรถยนต์ใหม่